கேள்வி: பெட்டாலிங் ஜெயா பழைய நகரம் - கோலாலம்பூர் மக்கள் தொகை குறித்து விரிவாக சொல்லுங்கள்.
பதில்: அந்தக் காலக் கட்டத்தில் நாடு முழுவதும் அத்தகைய பிரச்சினைகள் இருந்தன. இருந்தாலும், கோலாலம்பூரில் பொருத்தமான நிலம் இல்லாததால், அதிகாரிகள் பெரும் சவால்களை எதிர்கொண்டனர். 1936-இல் 120,000 ஆக இருந்த கோலாலம்பூர் மக்கள் தொகை 1955-இல் 300,000 ஆக உயர்ந்தது. இந்தச் சிக்கலைத் தவிர்க்க, கோலாலம்பூர் அரசாங்க அதிகாரிகள், தலைநகருக்கு மேற்கே ஒரு புதிய நகரத்தை உருவாக்க ஓர் இடத்தைத் தேர்வு செய்தனர். கிள்ளான் பழைய சாலைப் பகுதியில் ''(Old Klang Road)'' இருந்த எப்பிங்காம் ரப்பர் தோட்டத்தில் ''(Effingham Estate)'' 1,200 ஏக்கர் (486 எக்டர்) பரப்பளவில், அந்த இடம் உருவாக்கப்பட்டது உருவாக்கப்பட்டது. 1950-களில் உருவாகப்பட்ட அந்த இடம் தான் இப்போது பெட்டாலிங் ஜெயா பழைய நகரம் என்று அழைக்கப் படுகிறது. இந்த நகரம் தான், பெட்டாலிங் ஜெயாவிலேயே மிகப் பழமையான குடியிருப்பு பகுதியாகும். தற்சமயம் பெட்டாலிங் ஜெயா நகரின் பரபரப்பான பகுதிகளில் ஒன்றாக விளங்குகிறது.[https://www.thestar.com.my/news/community/2014/07/23/leasehold-dilemma-pj-old-towns-converted-commercial-properties-in-grey-area PJ Old Town's converted commercial properties in grey area, The Star]